Решение на Общия съд от 26 април 2023 г. — Volkswagen/EUIPO ― XTG (XTG)
(Дело T-153/22)1
(Марка на Европейския съюз — Производство по възражение — Заявка за фигуративна марка на Европейския съюз „XTG“ — По-ранна словна марка на Европейския съюз „GTX“ — Относително основание за отказ — Липса на вероятност от объркване — Член 8, параграф 1, буква б) от Регламент (ЕС) 2017/1001)
Език на производството: английски
Страни
Жалбоподател: Volkswagen AG (Волфсбург, Германия) (представители: S. Machei и G. Orsoni, адвокати)
Ответник: Служба на Европейския съюз за интелектуална собственост (представители: M. Chylińska и T. Frydendahl)
Друга страна в производството пред апелативния състав на EUIPO, встъпила в производството пред Общия съд: XTG S.A. (Вроцлав, Полша)
Предмет
С жалбата си на основание член 263 ДФЕС жалбоподателят иска да се отмени решението на пети апелативен състав на Службата на Европейския съюз за интелектуална собственост (EUIPO) от 20 декември 2021 г. (преписка R 1387/2021-5)
Диспозитив
Отхвърля жалбата.
Осъжда Volkswagen AG да заплати съдебните разноски.
____________
1     ОВ C 198, 16.5.2022 г.